18.7.2023 г.
BG
Официален вестник на Европейския съюз
C 253/29
— „Asparago verde di Canino“, следвано от съкращението IGP (защитено географско указание) или обозначението „Indicazione Geografica Protetta“; — наименованието или фирмата и адресът или седалището на отделния производител и/или групата производители, и/или опаковчика.
Разрешава се използването на означения с позоваване на имена, търговски фирми или частни марки, при условие че те нямат рекламен характер и не въвеждат в заблуда купувача.
Обозначението „Indicazione Geografica Protetta“ [Защитено географско указание] могат да бъдат повторени върху друга част от опаковката или етикета, включително под формата на съкращението „I.G.P.“
[ЗГУ].
Забранено е добавянето на описание, което не е изрично предвидено.
Лого
4.
Кратко определение на географския район Районът на производство на аспержите със ЗГУ „Asparago verde di Canino“ е разположен на административната територия на общините Canino, Cellere, Montalto di Castro, Tarquinia, Tuscania, Tessennano, Arlena di Castro.
5.
Връзка с географския район Заявлението за признаване на аспержите „Asparago verde di Canino“ се основава както на репутацията на продукта, така и на неговото отличително качество, дължащо на яркозеления му цвят, неговите консистенция и вкус, както и липсата на отпадъци, която му е спечелила определението „mangiatutto“ (изцяло ядливи).
Тези аспержи са богати на минерални соли като желязо и магнезий.
Типичният за аспержите „Asparago Verde di Canino“ яркозелен цвят се дължи на специфичните за територията почвено-климатични условия — с вулканични почви, богати на калий и минерални соли, основно на желязото и магнезия, които оказват влияние върху цвета по видим и характерен начин.
Определението „mangiatutto“ (изцяло ядливи) е свързано с факта, че продуктът е слабо влакнест и по време на беритбата му леторастите се изрязват над нивото на почвата, като по този начин се елиминира онази част, която е най-бяла, влакнеста и твърда, неприятна за консумация: тази агрономическа и техническа особеност позволява на потребителя да използва изцяло аспержите и да ги признае за „mangiatutto“ (изцяло ядливи).
Като оставим настрана генетиката, тези характеристики се определят от благоприятните селскостопански и почвеноклиматични условия и от техниките на отглеждане, прилагани от местните земеделски стопани в посочения в точка 4 географски район.
Почвите имат съществена роля, като почвените характеристики на района на отглеждане са особено подходящи за отглеждането на аспержи.
По своята структура почвите в района са предимно черноземни до глинестопесъкливи черноземни.
Почвите са разположени основно върху терасовидни варовикови площи и вулканични наслаги с добро химично плодородие, което улеснява поникването на леторастите на ЗГУ „Asparago verde di Canino“.
По време на дъждовните периоди поради нейните хидрологичните особености на почвата в нея не се задържа вода.
По-специално почвите са с високо съдържание на калций и калий, и най-вече на желязо и магнезий, което придава на аспержите със ЗГУ „Asparago verde di Canino“ характерното за качеството на аспержите съдържание на желязо и магнезий.
Климатичните условия в географския район са особено благоприятни поради наличието на микроклимат, подходящ за този градинарски продукт, което се дължи и на относителната близост на морето.
Меките температури през зимата и пролетта позволяват ранното пробуждане на растенията, които обикновено още в началото на януари започват да образуват леторасти, подходящи за реколта.